open-index/open-wikipedia-markdown huggingface dataset:
Имомбердӣ Мингбоев

** Имомбердӣ Мингбоев ** – ҳунарпешаи Театри давлатии ҷавонон ба номи М. Воҳидов,  Ҳунарпешаи халқии Тоҷикистон (2012) 

## Нигаред
* Феҳристи ҳунарпешаҳои хизматнишондодаи ҶШС Тоҷикистон
## Эзоҳ

Гурӯҳ:Феҳристи ҳунарпешагон
Гурӯҳ:Ҳунарпешаи театри давлатии ҷавонони Тоҷикистон ба номи М. Воҳидов
Ғолиб Исломов

**Ғолиб Исломов ** (*Исломов Ғолиб Қаландарович*; 9 ноябри 1947, деҳаи Баррӯшони ноҳияи Рӯшон, ВАКБ) — ҳунарпешаи театр ва синамои тоҷик, Ҳунарпешаи шоистаи Тоҷикистон (1991), Ҳунарпешаи халқии Тоҷикистон (2002).

## Зиндагинома
Фориғуттаҳсили Институти давлатии санъати театрии ба номи А. Луначарскийи шаҳри Маскав (1971). Аз ҳамон сол дар Театри навтаъсиси ҷавонони Тоҷикистон (аз соли 1978 ба номи М. Воҳидов) фаъолияташро шурӯъ кард ва пояш то кунун аз ин даргоҳ канда нашудааст.

## Нақшҳои театрӣ
Дар қариб шаст спектакл амсоли «Хазони сари роҳ», «Муаллими рақс», «Пирии пурзаҳмат», «Модар», «Ситораи раҳнамо», «Дилшод», «Якпула савдо, садпула ғавғо», «Умед»,

## Нақшҳо дар синамо
Дар филмҳои тоҷикии «Чор нафар аз Чорсанг», «Вохӯриҳои кӯтоҳ дар ҷанги тӯлонӣ», «Вохӯрӣ дар дараи марг», «Манзилатон обод бод», «Боз як шаби Шаҳрзод», бисёр саҳнаю намоишномаҳои телевизион нақш офарида, паҳлӯҳои гуногуни ҳаёти қаҳрамононашро ошкор месозад. Зеро ҳар образро тавассути омӯзиши пайваста, ҷустуҷӯи бардавом иҷро мекунад. Хоса қаҳрамонони мусбиро табиӣ меофарад.

## Дубляжи филмҳо
Саҳмаш дар дубляжи филмҳо ба забони тоҷикӣ калон аст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешаи театри давлатии ҷавонони Тоҷикистон ба номи М. Воҳидов
Сабзагул Қурбонова

**Сабзагул Қурбонова** () — ҳунарпешаи театр ва синамои тоҷик, Ҳунарпешаи шоистаи Тоҷикистон (2007)

## Зиндагинома
Сабзагул Қурбонова 20 феврали 1952 дар муҳити фарҳангӣ дар оилаи Рустам Қурбонов ва Ҳанифа Мирзохоҷаева дар шаҳри Кӯлоб ба дунё омадааст. Сабзагул таҳсилоти ибтидоии худро дар мактаби миёнаи №5-и зодгоҳаш ба анҷом расонда, соли 1969 ба шуъбаи бозигарии драма ва кинои Институти педагогии шаҳри Душанбе дохил шудааст. Баъдтар таҳсилро дар Донишкадаи давлатии санъати Тоҷикистон идома дода, соли 1974 онро хатм намудааст.

### Ҳаёти шахсӣ
Сабзагул Қурбонова бо Додихудо Бурхвалишоев оиладор шуда, соҳиби шаш духтар шудааст. Додихудо соли 1995 аз олам даргузашт. Пас аз марги ҳамсараш, Сабзагул тасмим мегирад, ки театрро тарк кунад, аммо фарзандонаш ӯро барои идомаи фаъолият ташвиқ намуданд. Яке аз духтаронаш, Таҳмина Бурхвалишоева, замоне ҳунарро пешаи худ карда, дар филми «Дар орзуи падар» нақши зани дуюми Нозимӣ, яъне Шаҳнозаро  офаридааст. 

## Корнома
Соли 1973 пас аз хатми донишкада, Сабзагул Қурбонова ба Театри давлатии ҷавонони Тоҷикистон ба кор омада, ҳамчун ҳунарпеша ба фаъолият пардохта, токунун аз саҳнааш дил накандааст. Дар тӯли фаъолияти ҳунарии худ, ӯ дар намоишномаҳои телевизионӣ ва филмҳои зиёде нақш офаридааст.

### Театр
Ӯ тайи ин солҳо дар саҳнаи Театри ҷавонон зиёда аз ҳафтод нақши хурду калон, мусбату манфӣ бозида, тиннати хубию бадиро накӯ инъикос кардааст. «Ситораи раҳнамо», «Қиссаҳои метронаж», «Ба пеш, холаҳо», «Модар меояд», «Таронаи ишқ», «Ситорадуздон», «Қатрае аз баҳр», «Ҷонфидо», «Султон- султон аст», «Таронаи муҳаббат», «Пеш аз борон», «Донаки сеҳрнок», «Туҳфа аз муҳоҷират», «Моҷаро дар Киоҷа» намунае аз спектаклҳоеанд, ки бо ҳузури Сабзагул Қурбонова рангин гардидаанд.

### Синамо
Ба Сабзагул Қурбонова бештар телевизион ва кино маъруфият овардааст. Нақшҳои ӯро дар намоишномаҳои телевизионии «Ҳарос», «Армони модар», «Бегоҳи шанбе», «Армони модар», «Ҳаёт ва ишқ», филмҳои «Қиёми рӯз», «Баррачаи хаёлӣ», «Шамсиддин Шоҳин», «Мутақарнай», филмҳои бисёрқисмаи «Саргардонӣ», «Дар орзуи падар», «Беназир», «Арӯси замонавӣ», барномаҳои рангину ахлоқии «Беғараз панд», «Хоби ширин, хурдтаракон» ва даҳҳои дигарро метавон ном бурд, ки бо ҳунари волои Сабзагул Қурбонова манзури мардум шудаанд. 

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешаи театри давлатии ҷавонони Тоҷикистон ба номи М. Воҳидов
Асалбегим Саодатова

** Асалбегим Саодатова ** (4 ноябри 1950, ноҳияи Рӯшон, ВАКБ, ҶШС ТОҷикистон — 4 апрели 2021, Душанбе, Тоҷикистон) — ҳунарпешаи театр ва синамои тоҷик. Ҳунарпешаи шоистаи Тоҷикистон (1997), Ҳунарпешаи халқии Тоҷикистон (2008).

## Зиндагинома
Асалбегим Саодатова 4 ноябри соли 1950 дар ноҳияи Рӯшон ба дунё омадааст. Дар соли 1971 пас аз хатми Донишкадаи давлатии санъати театрии шаҳри Москва, ба номи А. В. Луначарский ба ватан омада дар қатори бунёдгузорони Театри Ҷавонон буд. Миёни алоқамандон бештар бо нақши «Аҷузкампир» аз намоишномаи телевизионии «Алифбоҷон, Алифбо!» машҳур буд.

## Фаъолият

### Театр
Фаъолияташ пурра дар Театри давлатии ҷавонони Тоҷикистон гузаштааст. Тӯли беш аз чор даҳсола дар спектаклҳои зиёд нақш бозида, қаҳрамонҳоеро рӯи саҳна овард, ки аз лиҳози хислат, хулқу атвор, ҷаҳонбинию ҷаҳонфаҳмӣ ва идроки моҳияти зиндагӣ аз ҳам тафовут доранд, вале умумияташон самимӣ офариданашон аст. «Робиаи Балхӣ», «Табиби зӯракӣ», «Тангои ҷиноятӣ», «Модар меояд», «Муалли­ми рақс», «Ситораи роҳнамо», «Илоҷи беилоҷӣ ҳаст», «Суруди зиндагӣ», «Алафҳои бегона», «Ҳукм», «Донаки сеҳрнок», «Фолбин», «Дар ҷустуҷӯи бахт», «Кулбаи хонум Зоя» шаммае аз онҳоанд. Дар саҳначаю намоишномаҳои телевизионӣ низ ҳунар нишон додааст.

### Синамо
Дар филми «Асрори оилаи Ғаюровҳо» (1975) нақши хоҳар Ғаюрова Руқия Воҳидовнаро бозидааст.

## Даргузашт
Асалбегим Саодатова 4 апрели соли 2021 дар шаҳри Душанбе дар синни 70-солагӣ даргузашт.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

## Пайвандҳо
* 
* 

Гурӯҳ:Ҳунарпешагони мардумии Тоҷикистон
Гурӯҳ:Ҳунарпешаи театри давлатии ҷавонони Тоҷикистон ба номи М. Воҳидов
Гурӯҳ:Ҳунарпешазанҳои театри Тоҷикистон
Гурӯҳ:Феҳристи ҳунарпешагон
Гурӯҳ:Ҳунарпешаи театр
Гурӯҳ:Ҳунарпешазанони асри ХХ
Гурӯҳ:Ҳунарпешазанони асри ХХI
Соибсултон Алиназарова

** Соибсултон Алиназарова ** (28 феврали 1944, ноҳияи Бартанг) — ҳунарпешаи Театри давлатии ҷавонон ба номи М. Воҳидов. Ҳунарпешаи халқии Тоҷикистон (2009), Аълочии фарҳанги СССР (1974).

## Зиндагинома
Хатмкардаи Омӯзишгоҳи мусиқии шаҳри Душанбе (1964), Институти давлатии санъати театрии ба номи А. В. Луначарскийи шаҳри Москва (1971). Ҳунарпешаи Театри драмаи мусиқии ба номи Рӯдакии шаҳри Хоруғ (1964—1966). Аз соли 1971 ҳунарпешаи Театри давлатии ҷавонони Тоҷикистон ба номи М. Воҳидов. Истеъдоди Алиназарова аз нахустин симоҳои офаридааш зоҳир гардид. Ролҳои офаридаи Алиназарова дорои драматизми амиқ, иродаи бузург ва хусусиятҳои нотакроранд. Дар саҳнаи театр як силсила ролҳои ҷолиби драмавӣ, фоҷиавӣ ва романтикӣ офаридааст: Ҷамила («Бой ва хидматгор»-и Ҳ. Ниёзӣ, 1964), Хосият («Хонаи умед»-и А. Сидқӣ, 1964), Лайлӣ («Қишлоқи тилоӣ»-и М. Миршакар, 1965), Мария Лвовна («Пирии пурзаҳмат»-и Л. Рахманов, 1970), Дилбар («Ғори аҷинаҳо»-и Г. Сафиева, 1971), Нина («Сафар Амиршоев»-и С. Сафаров, 1972), Ширин («Хусрав ва Ширин»-и Г. Птитсин), Марҷона («Фолбинии Афандӣ»-и А. Баҳорӣ), Сабринисо («Сафар Махсум»-и А. Ҳамдам, 1992), Тӯтӣ («Торҳои муҳаббат»-и Қ. Киром), Оҳу («Олами вуҳуш»-и А. Қодиров, 1998), Оқила («Дар ҷустуҷӯи бахт»-и Ҳ. Нуров), Фаррошхола («Моҷарои имтиҳон»-и А. Атобоев) ва ғайра Алиназарова дар телевизион низ фаъолият кардааст. Роли Қандалотро дар намоишномаи «Алифбоҷон-алифбо» хеле хуб офарид. Барандаи намоишномаҳои «Театр ва бачаҳо» ва «Хоби ширин, хурдтаракон» буд. Дар филми телевизионии «Духтари ҷасур»-и Ш. Қиёмов роли духтари ҷасурро моҳирона бозид. Дар бисёр фестивалу озмунҳо иштирок карда, соҳиби ҷоизаҳо шудааст. Муаллифи драмаи «Навҳаи зан» ва 70 мақола.

## Нигаред
* Феҳристи ҳунарпешаҳои хидматнишондодаи ҶШС Тоҷикистон

## Эзоҳ

## Сарчашма
* 
Гурӯҳ:Феҳристи ҳунарпешагон
Гурӯҳ:Ҳунарпешаи театри давлатии ҷавонони Тоҷикистон ба номи М. Воҳидов
Гулсара Абдуллоева

**Гулсара Абдуллоева** (*Абдуллоева Гулсара Сангиновна*; зод. 15 майи 1948, ноҳияи Шаҳринав, ҶШС Тоҷикистон) — ҳунарпешаи театр ва синамои тоҷик, Ҳунарпешаи халқии Тоҷикистон (1999).

## Зиндагинома
Хатмкардаи Институти давлатии санъати театрии ба номи А В. Луначарскийи Москва (1971). Аз соли 1971 актрисаи Театри давлатии ҷавонони Тоҷикистон ба номи М. Воҳидов. Абдуллоева нақшҳоро содаву самимӣ ва бо маҳорати баланд меофарад.

## Саҳнаҳои театрӣ
Дар саҳнаи театр бештар аз 100 рол офаридааст, ки беҳтаринашон инҳоанд: 
* Сайёрахонум («Робиаи Балхӣ»-и А. Атобоев, 1974) 
* Васса Железнова («Васса Железнова»-и М. Горкий, 1976) 
* судя-модар («Арӯс ва домод»-и М. Байҷиев, 1983) 
* Попоян («Ҳамин тавр ҳам мешавад»-и В. Назаров, 1985) 
* Ситорабону («Ибни Сино»-и Ш. Қиёмов) ва ғайра

### Офарандаи симои модар
Абдуллоева яке аз беҳтарин офарандагони симои модар дар саҳнаи театр ва кинои тоҷик мебошад. Ӯ симои модаронро хубу табиӣ офарида, меҳру муҳаббати бепоён ва олами маънавии онҳоро бо маҳорати баланд мекушояд. Модароне, ки Абдуллоева симояшонро офаридааст, муборизу фаъоланд, одамонро ба ободонии Ватан, сулҳу ваҳдат ва дӯстию рафоқат даъват менамоянд. Махсусан муроҷиати модар ба оламиён дар иҷрои ӯ самимию таъсирбахш садо медиҳад.

#### Пйесаҳо
* «Ҳалокати умед»-и Г. Гейерманс (1971) 
* «Модар»-и К. Чапек (1975) 
* «Суруши Сталинград»-и, Ш. Қиёмов (1982) 
* «Сухани вопасин»-и Н. Ҷалолов (1986) 
* «Гумроҳ»-и М. Хаёлов (1987)

#### Монологҳо
* «Муроҷиати модар»-и Ш. Муҳаммадиев 
* «Фиғони модар»-и А. Низомов 
* «Ашкҳои сӯзон»-и Д. Раҳмонов 
* шеъри «Модари амрикоӣ»-и Ғ. Сафарзода ва ғайра.

## Нақшҳо дар синамо
Ҳунарпешаи соҳибистеъдоди кинои тоҷик Гулсара Абдуллоева дар филмҳои тоҷикӣ бештар аз 70 нақшҳоро бозидааст: 
* Гулшан («Чор нафар аз Чорсанг», 1972, режисёр М. Қосимова) 
* Ойша («Ҳеҷбудагон …», 1973, режисёр Т. Собиров) 
* Гулбаҳор ва модар («Панҷ нафар дар пайроҳа» ва «Шераки ҷасур», 1975, 1976, режисёр М. Маҳмудов) 
* Хосият («Ҷумъаи ҳафтум», 1979, режисёр Овчаренко) 
* модар («Ӯ хушдори ман аст», 1985, режисёр М. Қосимова) 
* модар (силсилафилми телевизионии «Ширин», 2004) 
* зани директори мактаб («Нишони зиндагӣ», 2006, режисёр С. Қодирӣ) 
* Ҷамила (силсилафилми «Шумқадам»-и З. Содиқ ва Ш. Солеҳ, 2009) 
* Бибиойиша («Падруду пайғом»-и Сайф Раҳим, 2009) 
* модар («Модар-Замин»-и И. Машрабов 2009) 
* модар («Гули санг»-и М. Карим ва Ҳ. Сангинов) ва ғайра.

Гулсара Абдуллоева дар намоишҳои театрии телевизион иштироки фаъол дорад.

## Ҷоизаҳо
Гулсара Абдуллоева дар Кинофестивали тоҷик (1986) беҳтарин актриса дониста шуд.

## Эзоҳ

## Сарчашма
* 

Гурӯҳ:Ҳунарпешаҳои Тоҷикистон
Гурӯҳ:Ҳунарпешаҳои киностудияи “Тоҷикфилм”
Гурӯҳ:Ҳунармандони Тоҷикистон
Гурӯҳ:Ҳунарпешаи театри давлатии ҷавонони Тоҷикистон ба номи М. Воҳидов
Татяна Сукова

**Сукова Татяна Викторовна** (13 декабри 1889, Харков, Украина – 3 июли 1968, Санкт-Петербург) — ҳунарпешаи театр, Ҳунарпешаи хизматнишондодаи ҶШС Тоҷикистон (1944).

## Зиндагинома
Соли 1924 баъди хатми  Омӯзишгоҳи бадеии шаҳри Харков дар Театри драмаи ҳамин ҷо ба фаъолият шурӯъ кард ва то соли 1936 дар саҳнаи он нақшҳои зиёд офарид. Солҳои 1936-1959 актрисаи Театри мазҳакаи ш. Ленинград (ҳоло ш. Санкт-Петербург) буд. Замони Ҷанги Бузурги Ватанӣ бо ҳайати ин театр дар пойтахти Тоҷикистон қарор дошт, дар саҳнаи Театри давлатии драмаи русии ба номи В. Маяковский намоишномаҳо, песаҳои якпардагӣ, этюдҳо бештар дар мавзӯъҳои ватандӯстӣ, муборизаи беамон ба муқобили фашистони немис манзури бинандагон гардондаанд. Ҳамзамон ӯ дар таблиғоти зидди­фашистӣ тариқи радиои тоҷик саҳм гирифтааст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Ҳунарпешаи Театри давлатии драмаи русии ба номи Владимир Маяковский
Суханов Павел

**Суханов Павел** – ҳунарпешаи Театри давлатии драмаи русии ба номи Владимир Маяковский, Ҳунарпешаи хизматнишондодаи ҶШС Тоҷикистон (1944).
## Нигаред
* Феҳристи ҳунарпешаҳои хизматнишондодаи ҶШС Тоҷикистон
## Адабиёт
* 

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Ҳунарпешаи Театри давлатии драмаи русии ба номи Владимир Маяковский
Олег Солюс

**Оле́г Па́влович Со́люс** (29 июли 1915, Маскав — 5 сентябри 1976, ҳамон ҷо) — ҳунарпешаи театр ва синамо, Ҳунарпешаи хизматнишондодаи ҶШС Тоҷикистон (1945), Ҳунарпешаи шоистаи ҶШСФР (1974).

## Зиндагинома
Соли 1935 Студияи театрии Алексей Дикийро дар Маскав ба поин оварда, муддате дар Театри Хурди ҳамин шаҳр ҳунарнамоӣ кардааст. Солҳои 1937—1946 актёриТеатри давлатии драмаи русии ба номи В. Маяковский буд. Аз соли 1947 то поёни умр дар Театри мазҳакаи ш. Маскав кор кардааст. Дар аввалин спектаклҳои Театри давлатии драмаи русии ба номи В. Маяковский «Шӯҳрат», «Сарҳадчиён», «Камбағалӣ айб нест» симоҳои марказӣ офарида, давоми даҳ соли фаъолият зиёда аз бист намоишнома бо иштирокаш рӯи саҳна омадаанд. «Табадулот», «Гургон ва гусфандон», «Фронт», «Истило», «Одамони рус» аз зумраи онҳоанд. Дар ҷодаи коргардонӣ низ маҳорат нишон додааст. Сазовори унвони Ҳунарпешаи шоистаи Русия (1974) гардидааст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Ҳунарпешаи Театри давлатии драмаи русии ба номи Владимир Маяковский
Роҳи оҳани Душанбе - Бохтар

thumb|250px|right|Роҳи оҳан.
**Роҳи оҳани Душанбе - Бохтар** - сохтмони роҳ бо мақсади пайваст намудани пойтахти Тоҷикистон, ш. Душанбе бо маркази вилояти Хатлон, ш.Бохтар соли 2009 (қисмати Ваҳдат – Ёвон, бо дарозии 40,7 километр) оғоз шудааст. 

Ин амал баъд аз хотима ёфтани амалиёти нақлиётии роҳи оҳани Тирмиз - Бохтар аз ҷониби Ӯзбекистон ба миён омада буд. Дар моҳи майи соли 2015 12 км роҳ пурра бунёд ёфта, дар масофаи қариб 30 километри дигар корҳои заминӣ барои оғози насби релсҳо ба поён расонда шудаанд. Ҳоло сохтмони қитъаи Ваҳдат - Ёвони роҳи оҳани Душанбе - Бохтар идома дорад. Масофаи умумии қитъаи Ваҳдат - Ёвони роҳи оҳани Душанбе - Бохтар 40,7 км буда, дар масири он 3 нақб бо дарозии 3755 м, 5 пул бо тӯли 681 м ва иншооти дигар, аз ҷумла 3 истгоҳ бунёд хоҳанд ёфт. Барои бунёди ин қитъаи роҳи оҳан, тибқи лоиҳа ҷудо намудани 800 миллион сомонӣ  шудааст. 

Дар вилояти Хатлон иншоотҳои калонтарини Нерӯгоҳҳои барқии обии Тоҷикистон - Нерӯгоҳи барқии обии Норак, НБО Сангтӯда-1, НБО Сангтӯда-2 ва якчанд корхонаҳои саноатӣ фаъолият мекунанд, ки барои таъмини онҳо роҳи оҳан зарур аст. Инчунин, роҳи оҳани Душанбе - Бохтар барои мубодилаи тиҷоратии Тоҷикистон бо Афғонистон аз аҳамият холӣ нест.
## Пайвандҳо


Гурӯҳ:Роҳҳои оҳани Тоҷикистон
Гурӯҳ:Бохтар (маркази маъмурӣ)‎
Фотима Куинова

**Панира Ибрагимова** (28 декабри соли 1926, Самарқанд, ҶШС Ӯзбекистон, ИҶШС — 28 декабри соли 2021, Квинс, Ню-Йорк, ИМА), бо тахаллуси саҳнавии **Фотима Куинова** машҳур буд. (тоҷ. Фотима Куэнова, форс. فاطمه کوینوا‎) — овозхоне аз табори яҳудиёни бухорӣ, ки дар жанри «Шашмақом» месароид. 
Фотима Куинова — сарояндаи Филармонияи давлатии Тоҷикистон ба номи А. Ҷӯраев, Ҳунарпешаи хизматнишондодаи ҶШС Тоҷикистон (1946).
300px|thumb|Фотима Куинова, соли 1992

## Сарчашма
* https://ru.m.wikipedia.org/wiki/%D0%A4%D0%B0%D1%82%D0%B8%D0%BC%D0%B0_%D0%9A%D1%83%D0%B8%D0%BD%D0%BE%D0%B2%D0%B0 Аз Википедияи  русӣ

## Эзоҳ

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Филармонияи давлатии Тоҷикистон ба номи А. Ҷӯраев
Гурӯҳ:Яҳудиёни Тоҷикистон
Барно Аҳмадова

**Барно Аҳмадова** (*Аҳмадова Барно Рабиевна*; тав. 8.3.1924, деҳаи Варзоби ноҳияи Варзоб) — раққосаи тоҷик, Артисти хизматнишондодаи ҶШС Тоҷикистон (1955).

## Фаъолият
Фаъолияти ҳунарии Аҳмадов дар Театри опера ва балети ба номи С. Айнӣ (гурӯҳӣ консертӣ) оғоз гардидааст (1940). Аҳмадова маҳорати хуб ва истеъдоди баланди раққосӣ дошт. Зебоии зоҳирӣ ва ҳаракати мутаносибу мавзун рақсҳояшро дилнишину дилписанд гардондаанд. Аҳмадова дар Даҳаи адабиёт ва санъати тоҷик дар Маскав (1957) рақси «Як даста гул» (басаҳнагузоранда балетмейстери Театри Калони Маскав К. Я. Голейзовский)-ро иҷро карда, сазовори баҳои баланд гардид. Репертуари Аҳмадова рангин ва пурмазмун буда, «Як даста гул» (К. Я. Голейзовский) — «Духтари пахтачин» (А. Азимова) — «Ҷигарпора» ва «Каҷ-каҷ» (басаҳнагузоранда худи А.) аз ҷумлаи беҳтарин рақсҳои ӯ буданд. Аҳмадова ҷоизадори Фестивали умумиҷаҳонии ҷавонон дар Руминия (1947) — ширкаткунандаи Даҳаи адабиёт ва санъати тоҷик дар Мас­кав (1941 ва 1957) аст. Бо ордени Ленин сарфароз гардидааст.

## Эзоҳ

## Сарчашма
* 
* 

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Гурӯҳ:Раққосаҳои Тоҷикистон
Гурӯҳ:Филармонияи давлатии Тоҷикистон ба номи А. Ҷӯраев
Меҳрӣ Абдуллоева

**Меҳрӣ Абдуллоева** – раққосаи Филармонияи давлатии Тоҷикистон ба номи А. Ҷўраев, Ҳунарпешаи хизматнишондодаи ҶШС Тоҷикистон (1957).
## Нигаред
* Феҳристи ҳунарпешаҳои хизматнишондодаи ҶШС Тоҷикистон
## Адабиёт
* 

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Раққосаҳои Тоҷикистон
Гурӯҳ:Филармонияи давлатии Тоҷикистон ба номи А. Ҷӯраев
Гавҳар Мирҷумъаева

**Гавҳар Мираброровна Мирҷумъаева** (7 июли 1942, Тошканд, ҶШС Узбекистон — 15 апрели 2025, Исфара, Тоҷикистон) — раққоса ва балетмейстери тоҷик, Ҳунарпешаи хизматнишондодаи ҶШС Тоҷикистон (1967). Ҳунарпешаи халқии ҶШС Тоҷикистон (1978).

## Зиндагинома
Мирҷумъаева c. 1979 шуъбаи режиссёрии ДДСТ ба номи М. Турсунзодаро хатм намудааст. Соли 1957 дар Фестивали 6-уми умумиҷаҳонии ҷавонон ва студентон иштирок намуда, аз ҳамон сол раққосаи Театри давлатии мазҳакаи мусиқии ба номи А. С. Пушкини шаҳри Ленинобод (ҳоз. Камоли Хуҷандии Хуҷанд). Гавҳар Мирҷумъаева Солҳои 1965—1972 раққоса, 1971—1972 сарбалетмейстер ва солҳои 1979—1980 саррежиссёри Филармонияи давлатии Тоҷикистон буд. Солҳои 1982—1986 роҳбари бадеии ансамбли рақсии «Фирӯза». Аз соли 1986 сарбалетмейстери ансамбли фолклорию этнографии Филармонияи давлатии Тоҷикистон ва дар як вақт муаллимаи омӯзишгоҳи мусиқии шаҳри Душанбе. Рақсҳои М. ҷаззобу пурназокатанд. Репертуари Мирҷумъаева аз рақсҳои халқҳои дунё, аз ҷумла тоҷикӣ («Муноҷот», «Гулъузорам», «Шодиёна», «Нағорабазм», «Бадахшон»); узбекӣ, ҳиндӣ, арабӣ, сейлонӣ, ӯйғурӣ ва ғ. иборат буданд.

Ӯ дар чанд филми истеҳсоли «Тоҷикфилм» ширкат намудааст. 

Ба мамлакатҳои хориҷӣ, аз ҷумла Эрону Афғонистон (1961), Канада, Покистон (1967), Австрия (1981), Сурия (1981) ва ғ. сафари ҳунарӣ кардааст.

## Ҷоизаҳо
Бо Грамотаи Президиуми Совети Олии ҶШС Тоҷикистон мукофотонида шудааст.

## Эзоҳ

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешагони халқии ҶШС Тоҷикистон
Гурӯҳ:Раққосаҳои Тоҷикистон
Гурӯҳ:Филармонияи давлатии Тоҷикистон ба номи А. Ҷӯраев
Шарофат Рашидова

**Шарофат Рашидова** (тав. 2 декабри 1948, Душанбе, ҶШС Тоҷикистон) — раққосаи тоҷик, бунёнгузори театри рақсии «Падида». Ҳунарпешаи шоистаи Тоҷикистон (1973), Ҳунарпешаи халқии Тоҷикистон (2005), дорандаи Ҷоизаи давлатии ба номи Рӯдакӣ (1974).

## Зиндагинома
Соли 1963 баъди пирӯзӣ дар азназаргузаронии ҷумҳуриявии ҳаваскорони санъат ба Филармонияи давлатии Тоҷикистон даъват шуд ва ҳунари раққосиашро сайқал дод. Солҳои 1965—1991 раққосаи ансамбли давлатии «Лола», 1993—2001 роҳбари бадеии дастаи рақсии Кумитаи телевизион ва радиои ҷумҳурӣ буд. Аз соли 2002 муассис ва роҳбарии Театри таҷрибавии ғайридавлатии бачагонаи «Падида» ба уҳда дорад. Симои зоҳирии саҳназеб, заҳматписандӣ, омӯзиш аз устодон имконият доданд, ки ба дараҷаи раққосаи мумтоз расад. Ғайр аз рақсҳои миллӣ — «Гулузорам», «Помирӣ», «Муноҷот», «Парвона», «Роҳат», «Ҷигарпора», «Боғоро», «Ларзон» ва амсоли инҳо арғушти дигар халқҳо — лазгӣ, арабӣ, ҳиндӣ, русӣ, узбекӣ, туркманӣ ва ғайраро бо маҳорати баланд иҷро кардааст Саҳмаш дар тарбияи раққосони ҷавон хеле калон мебошад. Ба бисёр кишварҳои хориҷӣ сафарҳои ҳунарӣ анҷом додааст.

## Хонавода
Шарофат Рашидова соли 1948 таваллуд шудааст. Ӯ ҳамсари Ҳунарманди халқии Тоҷикистон Ҳабибулло Абдураззоқов, модари суратгири маъруф Ниссор Абдурразоқов мебошад.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Гурӯҳ:Раққосаҳои Тоҷикистон
Гурӯҳ:Филармонияи давлатии Тоҷикистон ба номи А. Ҷӯраев
Ҳалимахон Эркаева

**Ҳалима Эркаева** (28 феврали 1948, Душанбе) — , Ҳунарпешаи хизматнишондодаи ҶШС Тоҷикистон (1973), дорандаи Ҷоизаи давлатии ба номи Рӯдакӣ (1974).

## Зиндагинома
Соли 1965 узви ансамбли рақсии «Лола» гардид ва ба зудӣ чун санъаткори боистеъдод ном ёфт. Дар ҳайати ансамбл «Офтоб», «Сайри гул», «Гулбозӣ», «Танаввор», «Муноҷот», «Ҷавонӣ», «Дӯстӣ» барин рақсҳоро хуб адо карда, як силсила рақси яккаро ба хидмат овардааст. Баробари рақси тоҷикӣ арғушти дигар халқҳоро(ҳиндӣ, арабӣ, туркӣ, узбекӣ, озарӣ, русӣ) бо маҳорати баланд иҷро намудааст. Аз соли 1987 роҳбари бадеии ансамбли рақсии «Фирӯза»-и Қасри иттифоқҳои касабаи ш. Душанбе буд, рақсҳои «Лайло», «Дилбарҷон», «Духтари Фархор», «Ширин», «Хатлон», «Гулҳои Мастчоҳ», сюитаҳои рақсии «Эй дилбари ман», «Гулҳои Тоҷикистон», «Ту ҷонони манӣ» ва ғайраро рӯи саҳна овард. Ба Афғонистон, Эрон, Покистон, Ҳиндустон, Таиланд, Ангола, Фаронса, Муғулистон, Лаос, Ветнам, Олмон ва дигар кишварҳо сафарҳои ҳунарӣ анҷом додааст.

## Ҷоизаҳо
Бо Грамотаи Фахрии Президиуми Совети Олии Тоҷикистон қадр шудааст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Тӯхта Иброҳимова

**Тӯхта Иброҳимова** – сарояндаи Филармонияи давлатии Тоҷикистон ба номи А. Ҷўраев, Ҳунарпешаи хизматнишондодаи ҶШС Тоҷикистон (1970).
## Зиндагинома
Тӯхта Иброҳимова 19 феврали соли 1939 дар  ш. Регар, ҳоло Турсунзода ба ҷаҳон чашм кушодааст. Санъати сарояндагиро аз оҳангсоз О. Назаров омӯхтааст. Фаъолияти эҷодиаш соли 1960 оғоз ёфтааст. Солисткаи Ансамбли рубобчизанони Филармонияи давлатии Тоҷикистон(1960-1973), ансамбли Ҳофизони мақомхони КДТР назди Совети Вазирони ҶШС Тоҷикистон (аз соли 1973). Барномаи ӯ аз сурудҳои тоҷикӣ, ӯзбекӣ, русӣ ва Шарқи хориҷӣ иборат буд. Маҳорати сарояндагиаш махсусан дар иҷрои сурудҳои лирикии «Тоҷикистон» (оҳанги Зайниддин Зулфиқоров, шеъри Боқӣ Раҳимзода), «Сози муҳаббат» (оҳанги Пӯлод Саидов, шеъри Собир Султон), «Дурдона» (оҳанги Гулбек Саодатов, шеъри Мавҷуда Ҳакимова), «Иди дилафрӯз» (оҳанги М. Сафармаҳмадов, шеъри Бурҳон Фаррух), «Ҷашни дӯстӣ» (оҳанги Ҳукуматшоҳ Бандишоев, шеъри Аъзам Сидқӣ) ва дигар таронаҳо зоҳир шудааст. Дар ҳайати Ансамбли рубобчизанони Филармонияи давлатии Тоҷикистон, ба Ӯзбекистон, Қирғизистон, Украина, Белорусия ва кишварҳои диг. сафари ҳунарӣ кардааст. Дар симпозиумҳои байналхалқии мусиқии халқҳои Шарқ дар Самарқанд (1978, 1983) иштирок дошт. Бо Ифтихорномаи Фахрии През. Сов. Олии Тоҷикистон мукофотонида шудааст.

## Нигаред
* Феҳристи ҳунарпешаҳои хизматнишондодаи ҶШС Тоҷикистон
## Эзоҳ

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Овозхонҳои тоҷик
Гурӯҳ:Овозхонҳои Тоҷикистон
Гурӯҳ:Феҳристи ҳунарпешагон
Гурӯҳ:Филармонияи давлатии Тоҷикистон ба номи А. Ҷӯраев
Ҳоҷиумар Қосимов

**Ҳоҷиумар Қосимов** (6 декабри 1901, Андиҷон — 19 августи 1990, Хуҷанд) — навозанда, рақсанда ва устоди ҳунар, Ҳунарпешаи хизматнишондодаи ҶШС Тоҷикистон (1963).

## Зиндагинома
Ҳоҷиумар Қосимов соли 1901 дар деҳаи Хакони шаҳри Андиҷон дар оилаи аҳли илм ба дунё омадааст. Аз овони хурдсолӣ ба санъат меҳр баст, ҳамчун сароянда, раққос дар дастаҳои ҳаваскори зодгоҳ ҳунар меомӯзад, дар Қӯқанд, Фарғона ва Тошканд аз устодон нозукиҳои санъатро меомӯхт. Соли 1934 ба шаҳри Хуҷанд омад ва яке аз поя­гузорони Театри мусиқӣ — мазҳакаи ин ҷо гардид. Давоми фаъолияти қариб чилсола дасти шогирдони зиёдро дар ҷодаи сароян­дагӣ, рақс, актёрӣ рост кардааст. Аз ҷумла устоди барҷастаи рақс Ғаффор Валаматзода аз шогирдони ӯст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Муқаддас Набиева

**Муқаддас Набиева** (7 январи 1950, ноҳияи Фархор — 30 сентябри 1979, ноҳияи Айнӣ) — овозхони тоҷик, ҳунарпешаи хизматнишондодаи ҶШС Тоҷикистон (1977).

## Зиндагинома
Муқаддас Набиева 7 январи соли 1950 дар ноҳияи Фархор таваллуд шудааст, вале тарбиятгирифтаи мактаб-интернати рақами 10-и шаҳри Душанбе мебошад. Азбаски аз ҷавонӣ духтараки чолок ва ҷасуру серғайрат буд, ӯро тез-тез ба чорабиниҳои варзишӣ ҷалб мекарданд. Пас аз хатми мактаб-интернат вай ба Институти тарбияи ҷисмонӣ дохил шуда, соли 1972 онро хатм намуд ва дар мактаби ибтидоии варзишии ноҳияи Фархор ба ҳайси тренер ба кор шурӯъ кард, аммо шавқу завқи сарояндагӣ ҳамоно қалбашро ором намегузошт. Ҳамин буд, ки Муқаддас дар баробари тренерӣ бо дастаи ҳаваскорони санъати хонаи маданияти Фархор пайваста, дар ҷашну чорабиниҳои мухталиф ширкат меварзид.

## Эҷодиёт
Истеъдоди Худодод ва садои гуворою дилнишинаш, ки дар илми мусиқӣ онро сопранои лирикӣ мегӯянд, ба зудӣ ин духтараки резапайкарро шуҳратёр сохт ва овозаи Муқаддас аз Фархор то ба Душанбе расид. Соли 1973 нахустин озмуни эҷодиёти халқ — «Бӯстон-1» баргузор гардид ва Муқаддас Набиева дар он суруди «Республикаи ман»-ро иҷро кард. (Он замон аллакай хоҳари калонии Муқаддас Сабоҳат Қосимова (1951-2023) ҳаёти худро бо Фаррух Қосимов (1948-2010) пайваста, ҳар ду дар санъати тоҷик шуҳратёр шуда буданд.) Роҳбарияти ансамбли эстрадии «Гулшан», ки сарвараш Орифшо Орифов буд, истеъдоди волои ин духтараки ҷавонро дида, ӯро ба ҳайси яккахон ба кор қабул намуданд.

Муқаддас Набиева соли 1974 ба дастаи эстрадии «Гулшан» пайваста, дар як муддати кӯтоҳ дар ин ансамбл инқилоб кард. Муқаддас дар ҳунари сарояндагӣ, махсусан дар санъати эстрада роҳи наву сабки хоси сурудхонӣ кушод. Сурудҳои ӯ бо форамию салосат ва зарбу оҳанги дилнишинашон ба зудӣ дар хотири шунавандагон нақш мебастанд. «Кӯи ту» (шеъри Авҳадии Мароғаӣ), «*Хуршеди ҳаёт» (ғазали Ҳилолӣ), «Нури ман» (ғазали Мавлонои Румӣ) «Шарораи хотираҳо» (халқӣ), «Боди сабо» (Зебунисо), «Садои дил» (Аъзам Сидқӣ), «Ба ишқат интизорам» (Гулрухсор), «Дили зорам» (халқӣ), «Муҳаббат нест бе оташ» (Сайдалӣ Маъмур)* ва даҳҳо таронаҳои дигари Муқаддас, ки теъдоди умумиашон ба 50 мерасад, то имрӯз куҳна нашуда, маҳбубият доранд. Муқаддас Набиева дар баробари таронаҳои тоҷикӣ ҳамчунин бо забонҳои русӣ (суруди "Надежда), арманӣ («Суруди ман»), туркӣ, қирғизӣ суруд хонда, дар саросари кишвари паҳновари Шӯравӣ шуҳратёр шуд. Дар ҳайати «Гулшан» Муқаддас соли 1975 ба Фаронса, соли 1977 ба Полшаю Эстония ва дигар давлатҳо сафари ҳунарӣ намуда, нисфи ҷаҳонро қоил кард.

## Даргузашт
Муқаддас Набиева соли 1979 ҳангоми сафар бо ҳамроҳи ҳамкоронаш ба вилояти Суғд даргузашт. Дар роҳ мошини онҳо сарозер шуд ва ин сарояндаи шуҳратёри тоҷикро, ки ҳамагӣ 29 сол дошт, аз миён бурд.

## Эзоҳ

## Адабиёт
* Набиева Муқаддас // Кӯлоб. Энсиклопедия. — : СИЭМТ, 2006. — 640 с. — ISBN 5-89870-071-4.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Овозхонҳои Тоҷикистон
Гурӯҳ:Овозхонҳои тоҷик
Раҳима Шалоэр

**Раҳима Шалоэр** (*Шалоэр Раҳима Сунваровна*; 30 январи 1947, Тонман, ҶШС Қирғизистон) — овозхон, Ҳунарпешаи хизматнишондодаи ҶШС Тоҷикистон (1981).

## Зиндагинома
Институти давлатии театрӣ-бадеии ба номи А. Островскийи шаҳри Тошкандро соли 1970 тамом карда, дар Театри мусиқии ҳамин шаҳр ҳунарнамоӣ кардааст. Соли 1972 ба Тоҷикистон омада, муддате дар ансамбли бонувони дуторнавози Филармонияи давлатии Тоҷикистон фаъолият намуд. Аз соли 1973 овозхони дастаи эстрадии «Гулшан»-и Кумитаи телевизион ва радиои ҷумҳурӣ буд. Дар пешбурди эстрадаи тоҷик нақш гузоштааст. Сурудҳо ба тоҷикӣ, қирғизӣ, узбекӣ, русӣ, украинӣ, ҳиндӣ, арабӣ ва дигар забонҳо адо намудааст. «Афсӯс», «Диёри ишқ», «Танҳоӣ», «Интизорӣ», «Тоҷикистонам», «Шаҳри азиз», «Ҷавонӣ», «Баҳор», «Ошиқон» барин таронаҳояш дар хазинаи радио ва телевизиони тоҷик маҳфузанд. Дар ҳайати ансамбли «Гулшан» қариб ба ҳамаи ҷумҳурияҳои собиқ шӯравӣ, инчунин Афғонистон, Олмон, Лаҳистон, Югославия ва дигар давлатҳо сафари ҳунарӣ анҷом додааст.

## Ҷоизаҳо
Бо Грамотаи Фахрии Президиуми Совети Олии Тоҷикистон тақдир шудааст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Муборакшо Ҷумъаев

**Муборакшо Ҷумъаев** (3 майи 1938, деҳаи Вомар, ноҳияи Рӯшон, ВМКБ — 1 сентябри 2013, ҳамон ҷо) — оҳангсоз ва навозандаи тоҷик. Ҳунарпешаи хидматнишондодаи ҶШС Тоҷикистон (1989), Ҳунарпешаи халқии Тоҷики­стон (2003).

## Зиндагинома
Омӯзишгоҳи мусиқии шаҳри Душанберо (1961) хатм кардааст. Солҳои 1956—1961 навозандаи ансамбли фолклорӣ-этнографии «Помир», 1961—1974 мутриби Филармонияи давлатии Тоҷикистон, 1974—1978 мутриби ансамбли мақомхонон, 1978—1989 роҳбари бадеии ансамбли «Зебо», аз соли 1989 роҳбари мусиқии ансамбли «Дарё»-и Кумитаи телевизион ва радиои ҷумҳурӣ буд. Зиёда аз сад оҳанг барои суруду рақс эҷод кардааст, «Ҷавонӣ», «Гуфтам ба чашм», «Ёд мекунем», «Ҳусн», «Давлати Сомониён», «Гулсара», «Рози дил», «Навои обшорон», «Ҳамдами дилҳо», «Гулхани ишқ», «Эй зиндагӣ», «Худовандо», «Меҳрнома», «Бути номеҳрубон», «Ашки ҳасрат», «Ниҳоли қомат», «Намедонӣ магар», «Мехӯрам афсӯс», «Фироқи ёр», «Дар чаман», «Рӯҳафзо», «Илҳом», «Диловез», «Тулӯи ишқ», «Наргис», «Ишқи аввал», «Гулрез», «Навои обшорон», «Хами зулф» аз зумраи онҳоанд. Дар ҳайати ансамблҳо ба бисёр давлатҳои хориҷӣ сафари ҳунарӣ анҷом додааст.

## Даргузашт
Муборакшо Ҷумъаев  1 сентябри соли 2013 дар деҳаи Вомари ноҳияи Рӯшон даргузашт.

## Осор
* Ҳамсози дарё, Д., 2008.

## Адабиёт
* 
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешагони мардумии Тоҷикистон
Весневский-Адрусский Николай

**Весневский-Адрусский Николай** – сарояндаи  Театри давлатии академии опера ва балети ба номи Садриддин Айнӣ.	 
## Нигаред
* Феҳристи ҳунарпешаҳои хизматнишондодаи ҶШС Тоҷикистон 
## Пайвандҳо

## Сарчашма
* 

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешаи театри давлатии академии опера ва балети ба номи Садриддин Айнӣ
Гурӯҳ:Феҳристи ҳунарпешагон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Алевтина Полякова

**Алевтина Полякова** (Полякова Алевтина Павловна (12.02.1933, ш. 1933, ш. Саранск) — актрисаи балет, Ҳунарпешаи шоистаи Тоҷикистон (1955). Баъди хатми (1952) Омӯзишгоҳи хореографии ш. Маскав дар Театри давлатии опера ва балети ба номи С. Айнӣ ба фаъолият оғоз намуд ва аз баракати истеъдоду заҳматдӯстӣ дар кӯтоҳмуддат мартаба ёфт. Бо ҳаракатҳои зарифу зебо, назокату малоҳати адо партияҳои асосиро дар балетҳои зиёд иҷро намуда, симои ботинии қаҳрамононашро пурра мекунад. «Штраусиана», «Лауренсия», «Фаввораи Бахчисарой», «Дон Кихот», «Ромео ва Ҷулйетта», «Пйер Гюнт», «Шабҳои Миср», «Дафнис ва Хлоя», «Ишқи ҷодугарзан», «Бону ва авбош», «Жизел», «Риголетто», «Болеро», «Франческа да Рамини» намунае аз балетҳоанд, ки бо иштирокаш рӯи саҳна омадаанд.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешаи театри давлатии академии опера ва балети ба номи Садриддин Айнӣ
Гурӯҳ:Феҳристи ҳунарпешагон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Турсун Улмасов

**Турсун Улмасов** – (9 майи 1920-1983) мутриби Филармонияи давлатии Тоҷикистон ба номи А. Ҷўраев, Ҳунарпешаи хизматнишондодаи ҶШС Тоҷикистон (1975).
## Нигаред
* Феҳристи ҳунарпешаҳои хизматнишондодаи ҶШС Тоҷикистон
## Адабиёт
*  

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Гурӯҳ:Раққосаҳои Тоҷикистон
Гурӯҳ:Филармонияи давлатии Тоҷикистон ба номи А. Ҷӯраев
Ноҳияи Ленск

**Ноҳияи Ленск** () —  ноҳия дар ҳайати вилояти Архангелски Федератсияи Русия мебошад.

Маркази маъмурӣ — деҳаи Яренск.

## Ҷуғрофия
Ноҳияи Красноборский дар дохили Шимолгони Русия аст.

Ноҳия дар қисми ҷануби-шарқии вилояти Архангелск қарор дорад. Ҳамсарҳад бо ноҳияи Вилегодский, ноҳияи Котлаский и ноҳияи Красноборскийи ҳамин вилоят мебошад. Аз тарафи шимол, шарқ ва шимоли-ғарб &nbsp;— бо Ҷумҳурии Коми ҳамҳудуд аст.

Масоҳати ноҳияи Ленск — 10,7 ҳазор км².

## Аҳолӣ
Вазъияти соли 2015. (Шаҳодатномаи ташкилоти маъмурии ноҳия) дар ҳудуди ноҳия 145 маҳалаи аҳолинишин қарор дорад, лекна 67-тои ӯ холӣ; дар 10-таи ӯ 2 нафарӣ ва дар 12-тои дигараш танҳо 1 инсон зиндагӣ ба сар мебарад. Кулли аҳолӣ 11 955 нафар танро ташкил мекунад.

## Сарчашма
* История Яренска
* Административно-территориальное деление района на 1939 год
* Официальный сайт администрации Ленского района 
* Резиденция Матушки Зимы 
* Копейка - магазины, кафе и гостиница в Яренске 
*  Сведения на сайте областной администрации
* Ленский район: местное самоуправление

Гурӯҳ:Ноҳияҳои вилояти Архангелск
52 квартал (деҳа дар ноҳияи Ленск)

**52 квартал (деҳа дар ноҳияи Ленск)** () — деҳа, яке аз маҳаллаҳои аҳолинишини Федератсияи Русия мебошад.

Деҳа,  дар ҳайати ноҳияи Ленск, ки дар вилояти Архангелск қарор дорад, ва ба ҳамин вилоят итоат мекунад, дохил мешавад.

## Ҷуғрофия
Ин деҳа дар ноҳияе қарор дорад, ки ба ноҳияҳо Шимолгони Русия дохил мешавад.

## Эзоҳ


## Сарчашма
*geonames.org

 

Гурӯҳ:Маҳалҳои аҳолинишин аз рӯи алифбо
Гурӯҳ:Маҳаллаҳои аҳолинишини ноҳияи Ленск
Шимолгони Русия

**Шимолгони Русия** — як ҳиссаи хоки давлати Федератсияи Русия, ки дар қисми шимолӣ, нисбати Қутби Шимолӣ мавқеъ гирифтааст. Иқлим дар баъзе ноҳияҳо беҳад қаҳратун аст. Хоки Шимолгони Русия — ин Шимолгон (Арктика), тундра, тундраи ҷангалзор, ва ноҳияҳои шимолии тайга мебошад.

## Ноҳияҳои Шимолгон
800px|center

;Вилоятҳо
*Вилояти Архангелск — 
*Вилояти Архангелск — ноҳияи Велский, ноҳияи Верхнетоемский, Вилегодский, Виноградовский, Каргополский, Коношский, Котлаский, Красноборский, Ленск

## Адабиёт
* Постановление ЦИК СНК РСФСР от 11 мая 1927 года «О льготах для работников государственных учреждений и предприятий в отдаленных местностях СССР».
* Постановление ВЦИК СНК РСФСР от 10 мая 1932 года «О введении в действие с 1 января 1932 г. Положения о льготах для лиц, работающих в районах Крайнего Севера РСФСР».
* Постановление СНК СССР от 18 ноября 1945 года «Об утверждении Перечня отдаленных местностей приравненных к районам Крайнего Севера».
* Постановление Совета Министров СССР от 10 ноября 1967 года, с исправлениями и дополнениями.
* Федеральный закон № 122 от 22 августа 2004 года.

## Сарчашма
* Перечень районов Крайнего Севера и местностей, приравненных к районам Крайнего Севера, утвержденный постановлением Совета Министров СССР от 10 ноября 1967 г, с исправлениями и дополнениями.
* Перечень районов Крайнего Севера и местностей, приравненных к районам Крайнего Севера, на которые распространяется действие Указов Президиума Верховного Совета СССР от 10 февраля 1960 г. и от 26 сентября 1967 г. о льготах для лиц, работающих в этих района 
* Какие местности приравнены к районам Крайнего Севера 
* Пенсионное обеспечение северян 

Гурӯҳ:Шимолгони Русия
Ҳафиз Саидов

**Ҳафиз Саидов** () — сароянда ва оҳангсоз, узви Иттифоқи композиторони Тоҷикистон (2004).

## Зиндагинома
Соли 1986 ӯ мактаби миёнаи махсуси мусиқии ҷумҳуриявии ба номи З.Шаҳидиро дар синфи скрипка назди Р.Сангинов хатм менамояд. Соли 1993 таҳсилро дар шуъбаи оркестрии (скрипка) Донишкадаи давлатии санъати Тоҷикистон ба номи М. Турсунзода (синфи С.Қашқарова) ба итмом мерасонад.
Самти асосии эҷодиёт — суруд, мусиқии эстрадӣ. Роҳбари мусиқии дастаи эстрадии «Гулшан» (1993), ва эстрадии «Сипар» (2000). Вай беш аз 50 суруди эстрадӣ эҷод намудааст, ки онҳо дар репертуари устодони санъати мусиқии эстрадии тоҷик мақоми арзанда доранд. Ӯ тавонист дар мусиқии эстрадии тоҷик мақоми арзандаи бадеҳанавозии касбиро ворид созад. Мусиқии ӯ хеле дилнишин, лирикӣ ва ҳамзамон хеле муосир аст. Ин нишондоди он аст, ки он мусиқии ҳамаи наслҳо хоҳад шуд.

## Даргузашт
Ҳафиз Саидов 25 августи соли 2010 даргузашт.

## Осор
### Мусиқӣ ба сурудҳо
* 2002 — «Милитсия», суруди мутантан, шеъри Азиза.
* 2002 — «Тоҷикистон тӯй дорад».
* 2005 — «Тоҷикистон».
* 2005 — «Душанбе».
* 2006 — «Салом алейкум».
* 2006 — «Ҷавонӣ» ва диг.

### Мусиқӣ ба филмҳо
* 2005 — «Гирдоб».
* 2006 — «Шоҳин».
* 2007 — «Нишони зиндагӣ».
* 2007 — «Дар орзуи падар».
* 2007 — «Умеди охирин».
* 2008 — «Пуштаки хандақпеч».

## Эзоҳ

Гурӯҳ:Оҳангсозони Тоҷикистон
Гурӯҳ:Омӯзгорони Тоҷикистон
Гурӯҳ:Аъзои Иттифоқи оҳангсозони Тоҷикистон
Парвиз Туробӣ

**Парвиз Туробӣ**() — оҳангсоз, узви Иттифоқи оҳангсозони Тоҷикистон (1988)

## Зиндагинома
Парвиз Туробӣ соли 1963 таваллуд шуда, соли 1981 мактаби миёнаи махсуси мусиқии ҷумҳуриявии ба номи З.Шаҳидӣ, соли 1986 Институти мусиқӣ-педагогии Гнесинҳо (ҳоло Академияи мусиқии Гнесинҳо)-ро дар синфи профессор А.Ларин хатм намудааст. Аз соли 1988 узви Иттифоқи композиторони Тоҷикистон аст.
Асарҳои симфонӣ ва камеравии Туробӣ П. дар Россия, Қирғизистон, Германия, ИМА иҷро карда шудаанд. Достони симфонии «Гаҳвораи Сино»-ро оркестри давлатии симфонии Москва иҷро карда, соли 1989 дар радиои умумииттифоқӣ сабт кард. Дар хазинаи композитор Соната барои фортепиано, Соната барои скрипка ва фортепиано, Соната барои алт ва фортепиано, Соната барои виолончел ва фортепиано. Парвиз Туробӣ муаллифи пйесаҳо, романсҳо ва сурудҳо мебошад. Композитор ҳоло дар авҷи камолот аст. Ӯ ҷустуҷӯ мекунад.

## Осор

### Асарҳои симфонӣ
* 1986 — «Гаҳвораи Сино», достони симфонӣ.
* 1991 — Рапсодияи консертӣ барои фортепиано бо оркестр.
* 1993 — «Ҷомӣ», увертюра барои оркестри симфонӣ.
* 2008 — Симфонияи № 1.

### Асарҳои камеравӣ-созӣ
* 1988 — Квартети № 1.
* 1989 — Квартети № 2.1990 — Достон барои оркестри камеравӣ.
* 1992 — «Лалайик», барои оркестри торӣ, ба хотираи Н.Бандишоева.
* 1995 — Достон барои ровӣ, фортепиано ва оркестри камеравӣ. Соната барои фортепиано

### Мусиқӣ ба филмҳо
* «Навсозӣ», мусиқӣ ба филми бадеӣ, «Тоҷикфилм».
* «Дарё дар рушноии моҳтоб», мусиқӣ ба мултфилм «Тоҷикфилм».

## Эзоҳ

Гурӯҳ:Оҳангсозони Тоҷикистон
Гурӯҳ:Аъзои Иттифоқи оҳангсозони Тоҷикистон
Гурӯҳ:FootBot:FBT002A
Мамонтов Владимир

** Мамонтов Владимир ** – ҳунарпешаи Театри давлатии драмаи русии ба номи Владимир Маяковский, Ҳунарпешаи хизматнишондодаи ҶШС Тоҷикистон (1957).
## Нигаред
* Феҳристи ҳунарпешаҳои хизматнишондодаи ҶШС Тоҷикистон
## Адабиёт
*  

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Ҳунарпешаи Театри давлатии драмаи русии ба номи Владимир Маяковский
Гурӯҳ:FootBot:FBT002A
Ирина Савелева

**Савелева Ирина Николаевна** (3 октябри 1931, Ленинград) — ҳунарпешаи балет, Ҳунарпешаи хизматнишондодаи ҶШС Тоҷикистон (1957)

## Зиндагинома
Соли 1951 баъди хатми Омӯзишгоҳи хореографии ш. Ленинград дар Театри давлатии опера ва балети ба номи С. Айнӣ фаъолият доштааст. Аз соли 1962 аввал педагог ва баъдан роҳбари бадеии Омӯзишгоҳи хореографии ш. Минск буд. Дар балетҳои «Эсмералда», «Дилбар», «Дон Кихот», «Кӯли муғон», «Лайлӣ ва Маҷнун», «Гилеми кабуд», «Жизел» ва ғайраҳо нақш бозида, дар кушодани симои қаҳрамононаш маҳорати баланд нишон додаст. Хидматаш дар тарбияи артистони балет калон аст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Сергей Аверянов

** Сергей Аверянов ** (*Аверянов Сергей Матвеевич*; 24.09.1924, ш. Ростов) — сарояндаи оркестр, Ҳунарпешаи шоистаи Тоҷикистон (1963). Дар Омӯзишгоҳи мусиқии ш. Харков хонда, дар муассисаҳои мадании Русияю Украина кор кардааст. Аз соли 1956 солисти ансамбли таронаю рақси нерӯҳои сарҳадии Кумитаи давлатии бехатарии СССР дар Осиёи Миёна буд. Ансамбл баробари фаъолияти асосӣ (иштирок дар параду тантанаҳо, машқу тамринҳои ҳарбӣ) ба мардуми ҷамоҳири Осиёи Миёна, аз ҷумла Тоҷикистон хидмати маданӣ мерасонд ва дар тарбияи маданию маърифатӣ ва ватандӯстии одамон саҳм мегузошт. Номрафта аз беҳ-тарин сарояндагони он ба шумор мерафт, таронаҳои ҳарбию ватан-дӯстиро бо маҳорати баланд иҷро менамуд, қобилияти хуби раққосӣ ҳам дошт.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунармандон аз рӯи алифбо
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Ҳунарпешаи Театри давлатии драмаи русии ба номи Владимир Маяковский
Бобои Валии Қандаҳорӣ

**Бобои Валии Қандаҳорӣ** — яке аз орифони бузурги олами ислом.

## Зиндагинома
Бобои Валии Қандаҳорӣ дар охирҳои асри XV ва аввалҳои асри XVI ҳаёт ба сар бурдааст. Ривоят ҳаст, ки дар Кашмир мактаби хоси худро таъсис дода будааст. Ӯро ҳамчун шайхи бузургу комил эътироф мекардаанд. Бобои Валӣ аслан тобистонҳо ба мавзеи Қалъаидашт омада, аз гармои тобистон паноҳ мебурдааст. Боду ҳаво ва табиати нотакрору сеҳрангези сарзамини тоҷикон ӯро мафтун кардааст. Айёми пирӣ шайх ин мавзеъро манзили иқомат ихтиёр менамояд. Дар ин ҷо шогирдони зиёде тарбия намуда, ба воя мерасонад ва дар рушди ислом, фарҳанги исломӣ, хоса ривоҷи тариқати нақшбандия саҳми сазовор мегузорад. Деҳаи Бобои Валӣ маҳз ба шарафи номи ӯ «Бобои Валӣ» номгузорӣ шудааст. Мадфани ин ориф дар деҳаи Бобои Валӣ ҷойгир буда, имрӯз мавзеи зиёратгоҳи эътиқодмандон мебошад.

## Сарчашма
* ФАЙЗОБОД. Энсиклопедия. Душанбе, 2011. Сарредаксияи илмии Энсиклопедияи Миллии Тоҷик. 392 саҳ.

Гурӯҳ:Ноҳияи Файзобод
Гурӯҳ:Энсиклопедияи Миллии Тоҷик
Ноҳияи Мезенск

**Ноҳияи Мезенск** () — воҳиди маъмурӣ, ки дар ҳайати вилояти Архангелски Федератсияи Русия мебошад.

Маркази маъмурӣ — шаҳри Мезен, ки аз Архангелск 400 км дур аст.

## Ҷуғрофия
Ноҳия дар шимоли вилояти Архангелск мавқеъ гирифтааст, масоҳати умумии заминаш — 34,4 ҳазор км²-ро ташкил мекунад (ноҳияи аз ҳама калонтарин дар вилоят). Тӯли ноҳия аз самти ғарб ба шарқ — 360 км, в-аз самти шимол ба ҷануб — 130 км рост меояд.

Ҳамҳудуд:
* дар ҷануби-ғарб бо ноҳияи Приморск
* дар шимоли-шарқ бо ҳавзаи мухтори Ненетск
* дар ҷануб бо ноҳияи Пинежск
* дар ҷануби-ғарб бо ноҳияи Лешуконск
* дар шарқ бо ноҳияи Уст-Силемский Ҷумҳурии Коми

Ноҳияи Мезенск ба ноҳияҳои Шимолгони Русия дохил мешавад.

## Нақлиёт
Дар ноҳия  — бандаргоҳҳои баҳрӣ ва дарёӣ вуҷуд дорад.

## Иқтисод
* Ширкати тахтатаёркнии Мезенск
* Заводи тахтатаёркунии Мезенск
* Хоҷагии нигаҳбонии бешазори Мезенск
* Қувваи барқии Мезенск

## Маълумот
Маркази кудаконаи шифобахшӣ «Стрела» дар деҳаи Азаполе.

## Сарчашма
* Сведения на сайте областной администрации
* География и бюджет района
* Сайт района
* «Мезенский муниципальный район»\\официальный сайт комитета по культуре администрации Архангельской области
* Археология Мезенского района 
* Мезенский район\\ИА «Двина-Информ»
* Мезенский район Издательский дом «Север» — общественно-политическая газета «Север» 

Гурӯҳ:Ноҳияҳои вилояти Архангелск
Дараи Гӯсфандак

**Дараи Гусфандак** — деҳа дар ҷамоати деҳоти Қалаидашти ноҳияи Файзобод. Аҳолиаш 2000 нафар (2015), тоҷикон. Аз 168 хоҷагӣ иборат аст. Деҳа 3 мағоза, 5 хоҷагии деҳқонӣ, осиёи барқӣ дорад. Мардуми деҳа ба картошкапарварӣ, галлакорӣ, боғдорӣ, чорводорӣ машғуланд. Заминҳо аз чашмаҳо обёрӣ мешаванд.
## Ҷуғрофия
Деҳа дар байни куҳ ҷойгир аст аз се тараф бо куҳҳо иҳота шудааст.

## Аҳолӣ

## Маориф

Деҳа мактаби таҳсилоти миёнаи умумии рақами 9 дорад, ки талабагон  аз ду деҳа омада таҳсил мекунанд.
## Эзоҳ

Гурӯҳ:Ноҳияи Файзобод
Гурӯҳ:Ҷамоати Қалаидашт
Гурӯҳ:Энсиклопедияи Миллии Тоҷик
Дашти Марзо

**Дашти Марзо** — деҳа дар ҳудуди ҷамоати деҳоти Қалаидашти ноҳияи Файзобод. Аҳолиаш 2584 нафар (2010), тоҷикон. Аз 346 хоҷагӣ иборат аст. Деҳа мактаби таҳсилоти миёнаи умумӣ, маркази хидматрасонии маишй, хонаи саломатӣ, 33 хоҷагии деҳқонии инфиродӣ, 5 мағоза, хоҷагии коллективии «Дашти Марзо», осиёи барқӣ, устохонаи оҳангарӣ дорад. Мардуми деҳа ба боғдорӣ, ғаллакорӣ, картошкапарварӣ, чорводорӣ машғуланд. Заминҳо аз чашмаҳои кӯҳӣ ва насоси Дашти Марзо, ки дар деҳаи Мискинобод ҷойгир аст, обёрӣ мешаванд.

## Эзоҳ

## Сарчашма

Гурӯҳ:Ноҳияи Файзобод
Гурӯҳ:Ҷамоати Қалаидашт
Гурӯҳ:Деҳаҳои Тоҷикистон
Саъдулло Каримов

** Саъдулло Каримов ** – ҳунарпешаи театр, мутриб, саррежисери Театри мусиқи - драмавии шаҳри Кӯлоб; Директори Театри мусиқӣ - драмавии шаҳри Кӯлоб.  Ҳунарпешаи хизматнишондодаи ҶШС Тоҷикистон (1960).
## Нигаред
* Феҳристи ҳунарпешаҳои хизматнишондодаи ҶШС Тоҷикистон
## Эзоҳ

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:FootBot:FBT002A
Евгений Забиякин

**Евгений Забиякин** — ҳунарпешаи театр, Ҳунарпешаи хизматнишондодаи ҶШС Тоҷикистон (1967).

## Нигаред низ
* Феҳристи ҳунарпешаҳои хизматнишондодаи ҶШС Тоҷикистон

## Адабиёт
* 

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунармандон аз рӯи алифбо
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Абрамовский Мис (деҳа дар ноҳияи Мезенск)

**Абрамовский Мис (деҳа дар ноҳияи Мезенск)** () — деҳа, яке аз маҳаллаҳои аҳолинишини Федератсияи Русия мебошад.

Деҳа,  дар ҳайати ноҳияи Мезенск, ки дар вилояти Архангелск қарор дорад, ва ба ҳамин вилоят итоат мекунад, дохил мешавад.

## Ҷуғрофия
Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.

## Эзоҳ


## Сарчашма
*geonames.org

Гурӯҳ:Маҳалҳои аҳолинишин аз рӯи алифбо
Гурӯҳ:Маҳаллаҳои аҳолинишини ноҳияи Мезенск
Ноҳияи Лешуконск

**Ноҳияи Лешуконск** () — воҳиди маъмурӣ, ки дар ҳайати вилояти Архангелски Федератсияи Русия мебошад.

Маркази маъмурӣ — деҳаи Лешуконское, ки дар Архангелск, байни ду дарё Мезен ва Вашка қарор дорад.

## Ҷуғрофия
Ноҳияи Лешуконск дар шимоли-шарқи вилояти Архангелск мавқеъ гирифтааст.

Ноҳияи Лешуконск ба Шимолгони Русия дохил мешавад.

Ҳамҳудуд:
* дар шимол бо ноҳияи Мезенск
* дар ғарб бо ноҳияи Пинежск
* дар шарқ бо ноҳияи Уст-Силемск Ҷумҳурии Коми
* дар ҷануб бо ноҳияи Удорск Ҷумҳурии Коми

## Таърих
Бо Қарори Президиум аз 24 январи соли 1929 « Оиди ташкил намудани ҳудудҳои ҶШФСР (РСФСР), ва муттаҳид гардондани ҳудудҳои маъмурии кишварӣ ва вилоятӣ», дар қисми ҷануби уезди Мезенски ҳазфшуда, 15 июли соли 1929 ноҳияи Лешуконск бо 10 ҷамоат ташкил шуд.

## Тақсимоти маъмурӣ
Дар дохили ноҳияи Лешуконск 6 ҷамоат медарояд:
* «Вожгорское» — 1336 нафар;
* «Койнасское» — 1152 нафар;
* «Лешуконское» — 5628 нафар;
* «Олемское» — 902 нафар;
* «Ценогорское» — 953 нафар;
* «Юромское» — 524 нафар.

## Аҳолӣ
Дар соли 1929 дар 69 маҳаллаи аҳолинишини ноҳияи Лешуконск, 16,2 ҳазор одам сукунат мекард. Имрӯз дар ноҳия бо ҳисоби 2015 ҳамагӣ 6871 тан аст.

## Сарчашма
*Сведения на сайте областной администрации

Гурӯҳ:Ноҳияҳои вилояти Архангелск
Маҳмадҳаким Мамадзоҳиров

**Маҳмадҳаким Мамадзоҳиров** – ҳунарпешаи  Театри давлатии академии драмавии ба номи А. Лоҳутӣ, Ҳунарпешаи хизматнишондодаи ҶШС Тоҷикистон. 16 майи соли 1935 (1933) дар деҳаи Шуҷанди ноҳияи Рӯшони Вилояти Мухтори Кӯҳистони Бадахшон (Помир)-и ҶШС Тоҷикистон ба дунё омад. 

## Нигаред
* Феҳристи ҳунарпешаҳои хизматнишондодаи ҶШС Тоҷикистон
## Адабиёт
*  

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Ҳунарпешаи театри давлатии академӣ-драмавии ба номи Абулқосим Лоҳутӣ‎
Маҳмадӣ Мирзоалиев

**Маҳмадӣ Мирзоалиев** — ҳунарманди Театри давлатии академии драмавии ба номи А. Лоҳутӣ, Ҳунарпешаи хизматнишондодаи ҶШС Тоҷикистон.

## Зиндагинома
Маҳмадӣ Мирзоалиев 29-уми августи соли 1949 дар деҳаи Симиганҷи шаҳри Ваҳдат таваллуд шуда, соли 1966 мактаби миёнаро дар деҳаи хеш ба итмом мерасонад.

Соли 1967 ба шаҳри Душанбе барои амалӣ намудани орзуҳояш омада, дар Театри давлатии академии драмавии ба номи Абулқосим Лоҳутӣ ба ҳайси коргари саҳна фаъолияти худро оғоз мекунад. Ҳамон сол ба факултети санъати Донишкадаи давлатии фарҳанг ва санъати Тоҷикистон дохил шуда, соли 1972 онро бомуваффақият хатм менамояд. Аллакай дар давраи донишҷӯӣ фаъолияти худро ба ҳайси актёр дар театр оғоз намуда, то ба имрӯз дар онҷо ҳунарнамоӣ мекунад.

## Эзоҳ

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Ҳунарпешаи театри давлатии академӣ-драмавии ба номи Абулқосим Лоҳутӣ